Fostul ministru al sănătății, Nelu Tătaru, desemnat candidatul PNL pentru preşedinţia Cosiliului Judeţean Vaslui
Colegiul Director Judeţean al PNL Vaslui a votat pentru validarea în Biroul Politic Naţional a candidaturii liderului judeţean, Nelu Tătaru, fost ministru al Sănătăţii, pentru funcţia de preşedinte al Consiliului Judeţean, la alegerile locale din luna iunie, transmite Agerpres.
"Binele comun reprezintă unica motivaţie care mă menţine orientat spre performanţă în cariera politică, motiv pentru care drumul meu ca om politic va urma o linie ascendentă şi voi continua să am o abordare riguroasă asupra hotărârilor pe care trebuie să le iau în soluţionarea celor mai accentuate probleme existente la nivel social. În mod evident, ceea ce facem şi vom face pentru judeţul Vaslui este responsabilitatea fiecăruia din noi! Fapte, nu vorbe", a scris Nelu Tătaru pe pagina sa de Facebook.
În cadrul Colegiul Director Judeţean al PNL Vaslui a fost votată şi candidatura lui Robert Vlada pentru funcţia de primar al municipiului Vaslui. El este preşedintele organizaţiei liberale din municipiul reşedinţă şi activează în mediul privat.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank